226. ΑΠΟΦΑΣΗ ΥΠΟΥΡΓΩΝ ΑΝΑΠΤΥΞΗΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α8/35620/2928 της 2-26 Σεπτ.2005 (ΦΕΚ Β΄1342) Απογραφή βυτιοφόρων φορτηγών αυτοκινήτων ιδιωτικής χρήσης (ΒΦΑ-ΙΧ) μικτού βάρους άνω των 4.000 χιλιογράμμων ιδιοκτησίας εταιριών εμπορίας πετρελαιοειδών. Έχοντας υπόψη: 1. Τις διατάξεις του άρθρου 87 του Κώδικα Οδικής Κυκλοφορίας που κυρώθηκε με το ν. 2696/1999 (57 Α/1999).  2. Τις διατάξεις του ν. 3054/2002 (230 Α/2002) «Οργάνωση της αγοράς πετρελαιοειδών και άλλες διατάξεις» και ιδίως το άρθρο 6. 3. Τις διατάξεις του άρθρου 15 του ν. 1571/1985 (ΦΕΚ Α΄ 192) «Ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις» όπως αντικαταστάθηκε με τις διατάξεις τουν. 1769/1989 (ΦΕΚ Α΄ 66). 4. Τις διατάξεις του ν. 1959/1991 (123 Α/1991) «Για τις οδικές μεταφορές, τις επικοινωνίες και άλλες διατάξεις» και ιδίως το άρθρο 6. 5. Τις διατάξεις της υπ’ αριθμ. Α2/32496/5778/1991 (785 Β/1991) κοινής απόφασης των Υπουργών Βιομηχανίας, Ενέργειας και Τεχνολογίας και Μεταφορών και Επικοινωνιών «Χορήγηση αδειών κυκλοφορίας βυτιοφόρων αυτοκινήτων ιδιωτικής χρήσης». 6. Τις διατάξεις της υπ’ αριθμ. Δ15/Α/Φ19/4889/ 24.3.2004 (ΦΕΚ 528/Β/26.3.2004) κοινής απόφασης του Πρωθυπουργού και του Υπουργού Ανάπτυξης με την οποία έγινε ανάθεση αρμοδιοτήτων στον Υφυπουργό Ανάπτυξης Γεώργιο Σαλαγκούδη. 7. Την ανάγκη απογραφής των κυκλοφορούντων φορτηγών βυτιοφόρων αυτοκινήτων ιδιωτικής χρήσης ιδιοκτησίας εταιριών εμπορίας πετρελαιοειδών ώστε να είναι ευχερής ο έλεγχος της νομίμου κυκλοφορίας αυτών. 8. Το γεγονός ότι με τις διατάξεις της παρούσας δεν προκαλείται δαπάνη σε βάρος της Κρατικού Προϋπολογισμού, αποφασίζουμε: (Μετά τη σελ. 242,89608) Σελ. 242,89609 Τεύχος -Σελ.  Φορτηγά αυτοκίνητα 21.Ε.δ.226 Άρθρο 1 Σκοπός Με την παρούσα απόφαση καθορίζονται η διαδικασία, οι όροι και οι προϋποθέσεις απογραφής των βυτιοφόρων φορτηγών αυτοκινήτων ιδιωτικής χρήσης (ΒΦΑ-ΙΧ) μικτού βάρους άνω των 4.000 χιλιογράμμων ιδιοκτησίας εταιριών εμπορίας πετρελαιοειδών. H διενεργούμενη από τις διατάξεις της παρούσας απογραφή δεν αφορά στα ΒΦΑ-ΙΧ που κυκλοφόρησαν με βάση τις διευκρινήσεις της υπ’ αριθμ. Α8/11642/988/14.3.2002 εγκυκλίου «Αντικατάσταση φορτηγών ΙΧ βυτιοφόρων Υγρών Καυσίμων». Άρθρο 2 Διαδικασία - Δικαιολογητικά  1. Η απογραφή των φορτηγών αυτοκινήτων ιδιωτικής χρήσης ΒΦΑ-ΙΧ μικτού βάρους άνω των 4.000 χιλιογράμμων ιδιοκτησίας εταιριών εμπορίας πετρελαιοειδών διενεργείται από τις Διευθύνσεις Μεταφορών και Επικοινωνιών των Νομαρχιακών Αυτοδιοικήσεων oι οποίες έχουν εκδώσει τις αντίστοιχες άδειες κυκλοφορίας, με τη συνδρομή των όρων και προϋποθέσεων όπως ορίζονται παρακάτω και εφόσον προσκομιστούν τα εξής δικαιολογητικά: Για την εταιρεία, α. Βεβαίωση Δ.Ο.Υ. περί του αντικειμένου εργασιών και περί της συνέχισης λειτουργίας της. β. Βεβαίωση της Διεύθυνσης Πετρελαϊκής Πολιτικής του Υπουργείου Ανάπτυξης, σύμφωνα με τα υπόδειγμα του Παραρτήματος του άρθρου 4 από την οποία να προκύπτει ότι η εταιρεία εμπορίας πετρελαιοειδών εξακολουθεί να κατέχει άδεια/ες εμπορίας, ότι έχει πραγματοποιήσει κατά το προηγούμενο έτος συνολικό όγκο πωλήσεων ….κυβικά μέτρα και επιτρέπεται να κατέχει …..βυτιοφόρα υγρών καυσίμων, σύμφωνα με την παράγραφο 3 του παρόντος. γ. Αντίγραφο άδειας/αδειών λειτουργίας της εταιρείας. Για τα οχήματα, α. Άδεια εμπορίας του οχήματος β. Πιστοποιητικό ADR του οχήματος  γ. Ισχύον Δελτίο Τεχνικού Ελέγχου. Σελ. 242,89610 Τεύχος -Σελ.  2. Μετά τον έλεγχο των δικαιολογητικών χορηγείται νέα άδεια κυκλοφορίας, στην οποία αναγράφεται στην στήλη των παρατηρήσεων η ένδειξη «ΑΠΟΓΡΑΦΗΚΕ την ……(ημερομηνία)» με σφραγίδα της υπηρεσίας και υπογραφή του προϊσταμένου και χορηγούνται νέες πινακίδες εφόσον το προς απογραφή όχημα φέρει πινακίδες με συνδυασμό δύο (2) γραμμάτων. Στην χορηγούμενη νέα άδεια κυκλοφορίας αναγράφονται επίσης ως μεταφερόμενα είδη αυτά που αναγράφονται στο αντίστοιχο πιστοποιητικό ADR του οχήματος. 3. Ο μέγιστος αριθμός βυτιοφόρων προσδιορίζεται για κάθε χρόνο με βάση το συνολικό (σε κυβικά μέτρα) όγκο πωλήσεων υγρών καυσίμων του προηγούμενου έτους αφαιρουμένου του όγκου πωλήσεων που παραδίδεται απ" ευθείας στους πελάτες με δεξαμενόπλοιο και διαιρούμενο δια 20.000. Αν ο αριθμός που θα προκύψει από τη διαίρεση δεν είναι ακέραιος, στρογγυλοποιείται στο πλησιέστερο ακέραιο αριθμό. 21.Ε.δ.226 Φορτηγά αυτοκίνητα Από τον παραπάνω υπολογισμό εξαιρούνται τα ΒΦΑ-ΙΧ που χρησιμοποιούνται για μεταφορές καυσίμου για τον ανεφοδιασμό αεροσκαφών (REFUELLERS) και εφόσον οι μεταφορές αυτές διενεργούνται εντός του κλειστού χώρου των αεροδρομίων και τα ΒΦΑ-ΙΧ που χρησιμοποιούνται αποκλειστικά και μόνο σε νησιά (εκτός των νησιών Εύβοιας, Κέρκυρας, Κρήτης και Ρόδου) που είναι μόνιμα εγκατεστημένες οι εταιρίες εμπορίας πετρελαιοειδών. 4. Στην περίπτωση που κατά την απογραφή διαπιστωθεί ότι μια εταιρεία διαθέτει αριθμό κυκλοφορούντων οχημάτων μεγαλύτερο από αυτόν που προσδιορίστηκε στην βεβαίωση της παραγράφου 1 από τη Δ/νση Διεύθυνση Πετρελαϊκής Πολιτικής του Υπουργείου Ανάπτυξης, ανακαλούνται οι άδειες κυκλοφορίας τόσων οχημάτων ώστε ο αριθμός των κατεχόμενων από την εταιρεία οχημάτων να γίνει ίσος με τον αριθμό που αναγράφεται στην βεβαίωση.  5. Η διάρκεια της απογραφής ορίζεται εξάμηνη από την ισχύ της παρούσας. Μετά την πάροδο της παραπάνω προθεσμίας απαγορεύεται η κυκλοφορία των αυτοκινήτων που δεν απεγράφησαν καθώς και ο τεχνικός έλεγχος αυτών από τα ΚΤΕΟ. Άρθρο 3 Μητρώο Εταιριών Εμπορίας Πετρελαιοειδών και ΒΦΑ- ΙΧ 1. Οι υπηρεσίες Μεταφορών και Επικοινωνιών των Νομαρχιακών Αυτοδιοικήσεων τηρούν Μητρώο το οποίο περιλαμβάνει: Επωνυμία Εταιρείας Έδρα Άδεια/άδειες εμπορίας Αριθμός πρωτοκόλλου άδειας λειτουργίας και άδειας/αδειών εμπορίας Στοιχεία των ΒΦΑ- ΙΧ της εταιρείας και ειδικά: - τους αριθμούς κυκλοφορίας αυτών και τα μεταφερόμενα είδη - το μικτό βάρος ανά αυτοκίνητο 2. Η Διεύθυνση Πετρελαϊκής Πολιτικής του Υπουργείου Ανάπτυξης αποστέλλει ανά έτος στη Διεύθυνση Εμπορευματικών Μεταφορών του Υπουργείου Μεταφορών και Επικοινωνιών κατάσταση με τα στοιχεία των εταιριών εμπορίας πετρελαιοειδών των οποίων οι άδειες εμπορίας έχουν ανακληθεί, των εταιριών που διακίνησαν κατά το προηγούμενο έτος μηδενικό όγκο πωλήσεων καθώς και αυτών που έχουν όγκο πωλήσεων τέτοιο, που δεν δικαιολογεί τη λειτουργία της επιχείρησης ως εμπορίας πετρελαιοειδών. Άρθρο 4 Παράτημα ΠΑΡΑΡΤΗΜΑ «ΒΕΒΑΙΩΣΗ» Η εταιρεία ………………με την επωνυμία ………………………….και με έδρα …………… λειτουργεί νόμιμα, κατέχει άδεια/ες εμπορίας…… ..και σύμφωνα με τις διατάξεις της ……(παρ.3 του άρθρου 2 της παρούσας) επιτρέπεται να κατέχει …………….βυτιοφόρα υγρών καυσίμων. Άρθρο 5 Τελικές διατάξεις 1. Μέχρι λήξεως της απογραφής των ΒΦΑ- ΙΧ της παραπάνω κατηγορίας για κάθε εταιρεία εμπορίας πετρελαιοειδών, αναστέλλεται η χορήγηση ΒΦΑ- ΙΧ σε εκτέλεση της υπ’ αριθμ. Α8/11642/988/14.3.2002 εγκυκλίου «Αντικατάσταση φορτηγών ΙΧ βυτιοφόρων Υγρών Καυσίμων». 2. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.